Parlamentul  României

[image: image1.png]FOMANIA




Comisia pentru buget,

finanţe şi bănci

Bucureşti  10.10.2001

Nr.XVIII/2/578

Biroul Permanent

al

Camerei  Deputaţilor 

Vă înaintăm, alăturat, raportul de înlocuire asupra proiectului de Lege pentru aprobarea Ordonanţei Guvernului nr.23/2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului, retrimis comisiei pentru reexaminare în fond, cu adresa nr.14/2000 din 27 august 2001, ca urmare a respingerii de către Senat.

Menţionăm că prezentul raport înlocuieşte raportul depus în data de 1 martie 2000 cu nr.XVIII/2/26 şi adoptat de Camera Deputaţilor la 10 mai 2001.

În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  10.10.2001

Nr.14/2000

RAPORT

asupra proiectului de Lege pentru aprobarea Ordonanţei Guvernului nr.23/2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului

In urma examinării proiectului de Lege pentru aprobarea Ordonanţei Guvernului nr.23/2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului, în şedinţa din 10 octombrie 2001, propunem ca acesta să fie supus spre dezbatere şi adoptare Plenului Camerei Deputaţilor cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Articol unic

“Se aprobă Ordonanţa Guvernului nr.23 din 27 ianuarie 2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului, adoptată în temeiul art.1 lit.B pct.7 din Legea nr.206/1999 privind abilitarea Guvernului de a emite ordonanţe şi publicată în Monitorul Oficial al României, Partea I, nr.36 din 29 ianuarie 2000
1. Articol unic:

“Se aprobă Ordonanţa Guvernului nr.23 din 27 ianuarie 2000 privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului, adoptată în temeiul art.1 lit.B pct.7 din Legea nr.206/1999 privind abilitarea Guvernului de a emite ordonanţe, publicată în Monitorul Oficial al României, Partea I, nr.36 din 29 ianuarie 2000, cu următoarele modificări şi completări:”
Pentru respectarea normelor de tehnică legislativă.

2.
Titlul ordonanţei:

“Ordonanţă privind plata cu prioritate a obligaţiilor către regiile autonome şi societăţile/companiile naţionale beneficiare de împrumuturi externe contractate direct de stat sau cu garanţia statului”.
2. Titlul ordonanţei va avea următorul cuprins:

“Ordonanţă privind plata cu prioritate a obligaţiilor către regiile autonome şi societăţile/companiile naţionale şi societăţile comerciale rezultate prin reorganizarea societăţilor/companiilor naţionale beneficiare de împrumuturi externe contractate direct de stat sau cu garanţia statului”.
Text preluat din Ordonanţa Guvernului nr.67/2001.

3.

3. În cuprinsul articolelor 1,2,3 şi 4, sintagma “regiile autonome şi societăţile/companiile naţionale” se înlocuieşte cu sintagma “regiile autonome, societăţile/companiile naţionale şi societăţile comerciale rezultate prin reorganizarea societăţilor/companiilor naţionale”.
Idem.

PREŞEDINTE,

Prof.dr. Florin Georgescu


SECRETAR,

Dr.ec. Daniel Ionescu

Experţi parlamentari:

Onete Alexandru

Măţan Ofelia

